ועדת הכספים, כנסת 20, פרוטוקול מספר 721, 2017-06-07 10:00

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: אני ממשיך את הדיונים.

משה גפני: אני מאפשר לחבר הכנסת מיקי לוי שלא היה בתחילת הדיון להציע הצעה לסדר.

משה גפני: הצעות לסדר של מיקי לוי תמיד מעניינות.

מיקי לוי: אני הראשון שהייתי היום.

מיקי לוי: אפילו פתחתי את הכנסת.

מיקי לוי: ב-8:15 הייתי פה.

מיקי לוי: העוזרת שלך אמרה לי, מה, כל כך מוקדם אתה בא?

מיקי לוי: ב-8:00 היא ראתה אותי.

משה גפני: כל הכבוד.

מיקי רוזנטל: איפה חבר הכנסת מלכיאלי, המציע?

משה גפני: הוא לא נמצא.

משה גפני: עכשיו אמר לי העוזר שלי שהוא - - - ייצג אותי.

מיקי רוזנטל: תייצג אותו.

משה גפני: בסדר, אני בלאו הכי חשבתי לעשות מהכול דיון אחד בעניין הזה.

רחל עזריה: על מה הדיון עכשיו?

משה גפני: עכשיו על המקומות הקדושים.

רחל עזריה: איזה מהם?

מיכל רוזין: מה קורה לכנסת?

משה גפני: מה הבעיה?

מיכל רוזין: אין דיונים בוועדות, במליאה הודיעו שיש ארבעה חוקים בלבד.

מיכל רוזין: מה קורה?

מיכל רוזין: לא התניעו?

משה גפני: אחרי שפתרנו את הבעיות של רשות השידור - -

רחל עזריה: אני אסביר לך – כל הפגרה כולם עבדו - -

מיכל רוזין: אחר כך אנחנו שומעים את הציבור שאנחנו עובדים קשה.

משה גפני: הייתי באיגוד החברות הציבוריות בתל-אביב.

משה גפני: אמר לי מישהו שם, קראו לי לדיונים כאן ימים ולילות, והבנתי שאנחנו הולכים למלחמה עם סוריה עד שהגעתי לפה ואומרים לי, זה הנושא של רשות השידור והתאגיד.

משה גפני: הלכתי לפתוח את החדשות ולא קרה שום דבר, אולי אפילו ירד קצת.

מיכל רוזין: אבל יש דברים בוערים במדינה, לא? או שלא, ואפשר ללכת הביתה.

משה גפני: א', יש.

משה גפני: הבעיה שלא דנים על זה.

משה גפני: חבר הכנסת מיקי לוי, בבקשה.

משה גפני: רבותי, אני מבקש להפסיק את הדיונים.

משה גפני: יש למיקי לוי הצעה לסדר, וההצעה לסדר שלו תמיד מעניינת.

מיקי לוי: אדוני, תודה רבה לך.

מיקי לוי: ב-31 בינואר ביקשתי דיון מהיר בנושא גירעון של 90 מיליון שקלים בבית-החולים רמב"ם.

מיקי לוי: היה פה דיון מהיר לא פשוט, וקיבלתי את הצעתך לדחות בקשה של דוח על מצבו של בית-החולים עד 15 באפריל.

מיקי לוי: הנה, אץ רץ לו הזמן, והדוח מאגף התקציבים באוצר לא הועבר.

מיקי לוי: אתה יודע שאני מגן בדרך כלל על אגף התקציבים ועל האוצר, אבל זה מצטרף לכל מיני דברים שאגף התקציבים מזלזל דרכם בוועדה הזאת: נושא תמנע, נושא בית החולים בצפת ועוד כמה וכמה דברים.

מיקי לוי: והנה, אפילו דוח על מצבו של בית החולים לא עובר.

מיקי לוי: אני העברתי לך מכתב נוסף.

מיקי לוי: אני חושש מאוד שנבוא בעוד חודשיים-שלושה והגירעון יגדל ל-150, ואין פוצה פה ומצפצף, ונמצא את עצמנו עם בית החולים "הדסה עין-כרם" מהדורה שנייה.

<טמיר כהן: שלחנו תזכורות.

משה גפני: אני מודה לך.

משה גפני: אני אכנס לעניין.

משה גפני: טמיר אומר שהמכתב שלך - -

מיקי לוי: בסדר, אבל האגף לא מגיב.

משה גפני: אני אכנס לעניין.

משה גפני: אני רק אומר לך, אגף התקציבים מזלזל בוועדה זה לא מדויק.

משה גפני: אני לא רוצה להגן עליהם ולא רוצה - - - אותם.

מיקי לוי: אני מגן עליהם תמיד, אתה יודע.

משה גפני: אני יודע.

משה גפני: אני יכול להביא שורה של נושאים שבהם משרד האוצר יודע שדיונים שמתקיימים כאן, חייבים למצוא להם פתרון, אחרת זה לא יהיה טוב.

משה גפני: גם בנושא של בית-החולים בנהריה אני מקווה שאנחנו הולכים לפתור.

משה גפני: על כל פנים, בוודאי חלק מהעניין נפתר.

משה גפני: מכאן להבא הם ידעו שהדיון יתקיים כאן.

משה גפני: פעמים רבות הם מבקשים ממני לדחות את הדיון ולבטל את הדיון בגלל הסיבה הזאת.

משה גפני: אני מסכים אתך, אני אכנס לעניין, ואני אדבר איתם.

מיקי לוי: תודה.

משה גפני: אתה יודע, יש לי כל הזמן שבעולם.

משה גפני: אם זה לא ייפתר יהיה פה דיון שיהיה לא קל.

משה גפני: תודה רבה.

משה גפני: אנחנו עוסקים עכשיו בשני סעיפים שעניינם הוא המקומות הקדושים.

משה גפני: זה נושא יותר כספי.

משה גפני: חבר הכנסת מלכיאלי הגיש את ההצעה הראשונה שעל סדר היום.

משה גפני: זאת הצעה שהועברה מהמליאה.

משה גפני: הוא מדבר על שדרוג קבר רחל וקבר רבי עובדיה מברטנורא.

משה גפני: יש הדבר השני – הצעה לסדר היום שלי בנושא קריסת התחבורה הציבורית במירון.

משה גפני: יש פה מישהו מהתחבורה?

משה גפני: אתם ממשרד התחבורה?

<שירלי שמואל: אני העוזרת של מאיר חן, מנהל הרשות הארצית לתחבורה ציבורית ונעה אבירם, מנהלת אגף רישוי ותפעול תחבורה ציבורית.

משה גפני: אני מבין שמאיר חן ויתר הבוסים שלכם נמצאים במנהרות בדרך לירושלים?

משה גפני: בסדר.

משה גפני: התייחסות יפה של משרד התחבורה לוועדת הכספים.

משה גפני: אני מברך אתכם שאתן כאן.

משה גפני: פחות מעניינת אותי התחבורה הציבורית, אבל נדון על העניין הזה.

משה גפני: מי יודע להסביר האם עומדים לשדרג את הכפרים האלה?

משה גפני: אולי אקדים ואומר – אנחנו במקרה עוסקים בקברים שכאדם דתי זה דבר חשוב מאוד.

משה גפני: אני מעריך שיש רבים שהם מסורתיים שזה גם חשוב להם.

משה גפני: למדינת ישראל מגיעים הרבה תיירים והרבה אנשים שמגיעים לארץ ולמקומות הללו בעקבות הנושא הזה.

משה גפני: המקום המתויר ביותר במדינת ישראל זה הכותל המערבי, והמקום השני זה מירון – הקבר של רבי שמעון בר-יוחאי.

משה גפני: אליו מגיעים 1.2 מיליון איש ואולי אפילו 1.5 מיליון איש.

משה גפני: זאת כמות של תיירות בלתי רגילות.

משה גפני: אני רוצה לשתף אתכם.

משה גפני: אני לא יודע אם כולם מודעים לעניין הזה.

משה גפני: כל פעם לפני שמגיע ל"ג בעומר שמגיעים בו 1.5 מיליון איש בכמויות, בלי עין הרע, ממש גבוהות, יש שר שמעביר 10-4 מיליון שקל, זורק כמה מיליונים, ואחרי זה רבים כל מיני חברי כנסת, והמיליונים האלה לא פותרים שום בעיה.

משה גפני: הבעיה נשארת.

משה גפני: כולם יודעים שהבעיה תישאר.

משה גפני: המציאות היא שבכבישים הצרים שעולים למירון ובאתר שם שיכולים להיכנס אליו 30 איש מכניסים מיליון איש, וחושבים שעם כמה מיליונים שכל אחד יכתוב בעיתון שלו שהוא סידר שהעבירו קצת כסף, והציבור קונה את הלוקש הזה – שהבעיה נפתרת.

משה גפני: הבעיה לא נפתרת.

משה גפני: שיהיה האיש הכי טוב במשרד הדתות, שיהיה הקצין הכי טוב במשטרה – הבעיה לא תיפתר.

משה גפני: אי אפשר להכניס פיל לחור של מחט.

משה גפני: אין מציאות כזאת.

משה גפני: מיקי, אנחנו למדנו פיסיקה?

משה גפני: מותר לנו?

מיקי רוזנטל: לא היה.

משה גפני: לא למדנו.

משה גפני: אבל אנחנו יודעים שאי אפשר לפתור את הבעיה במירון.

משה גפני: אני מבקש שהממשלה תקום ותגיד, אין לי שום עניין לפתור את הבעיה הזאת, אני רוצה לזרוק כמה מיליונים כל פעם כדי שחברי הכנסת החרדים יריבו ביניהם מי הביא את הכסף.

משה גפני: זה הכול.

משה גפני: כשאני קורא את הידיעות האלה אני מתפקע מצחוק.

משה גפני: העבירו 4 מיליון שקל.

משה גפני: אני יושב בישיבה של ראשי המפלגות אצל ראש הממשלה, אז קם אחד השרים, ואומר, אבל העברתי 4 מיליון שקל.

משה גפני: משום הכבוד ומשום הנימוס לא אמרתי כלום.

משה גפני: כמעט בכיתי, אבל העדפתי לצחוק.

משה גפני: אין מציאות כזאת.

משה גפני: אני מבקש לשמוע מכם, גם אנשי המשטרה, האם יש, לפי דעתכם, פתרון?

משה גפני: אני לא נוסע לחו"ל.

משה גפני: כשיש חופשה אני נוסע ליום-יומיים עם המשפחה לגליל.

משה גפני: אני אוהב מאוד את הגליל.

משה גפני: אני נוסע בכבישים האלה.

משה גפני: הנופים שם מרהיבים.

משה גפני: אבל זה מקום בשביל שתי מכוניות ביום, לא בשביל כמות כזאת של רכבים.

משה גפני: למה מחכים, חס וחלילה, לאסון שיקרה?

משה גפני: הרי הוא יקרה.

משה גפני: אני ביקשתי, ואני מבקש כאן

משה גפני: בדיון שתוקם ועדה ממשלתית שיעמוד בראשה שר האוצר, ויהיו חברים בה מנכ"לי המשרדים שנמצאים בעניין ועוד ארבעה אנשי ציבור שמייצגים גם את הציבור בנושאים הללו.

מנחם אליעזר מוזס: גם חברי כנסת.

משה גפני: לא.

מנחם אליעזר מוזס: למה לא?

משה גפני: בגלל שלא.

משה גפני: אני מדבר על אנשי מקצוע.

מנחם אליעזר מוזס: אבל אנחנו המומחים בדבר.

מיכל רוזין: אז - - - לנו - - -

משה גפני: אתה תהיה שם בכל מקרה כי אם לא יכניסו אותך תשבור את הדלת.

מנחם אליעזר מוזס: כן.

מנחם אליעזר מוזס: אני אבוא מהחלון.

משה גפני: לשנות את כל התשתית הקיימת במקום הזה.

משה גפני: גם את תשתית הכבישים, גם תשתית המבנה עצמו, להרחיב הכול שם.

משה גפני: יש אנשים שבאים לל"ג בעומר.

משה גפני: הם באים מארצות-הברית, מאוסטרליה – מכל מיני מקומות.

משה גפני: אני מתאר לעצמי שכשהם חוזרים הם אומרים ככה: הם אומרים, מדינת ישראל, באמת כל הכבוד לה – יש שם הרים יפים, נוף יפה, אנשים טובים אפילו מפעם לפעם – אבל מדינת עולם שלישי.

משה גפני: אני גר בניו-יורק, אני יודע מה עושים, איך עושים כבישים ותשתיות.

משה גפני: אני מגיע לשם, אני רואה כל כך הרבה אנשים – סביר להניח שהמדינה משקיעה שם.

משה גפני: זה מה שהיא יודעת להשקיע – כביש צר ומפותל, מקום אירוע של כמה מטרים ספורים, ברזלים – ואני לא רוצה להעליב שום מדינה באסיה – אבל זה כמו במדינת עולם שלישית.

איתן ברושי: תעביר את זה לעמונה.

איתן ברושי: שם זה יסתדר.

משה גפני: זאת תמונת המצב.

משה גפני: נמצא פה מישהו ממשרד הדתות?

<הלל הורביץ: אני ממועצת בתי העלמין ביחס לברטנורא, לא ביחס למירון.

משה גפני: בבקשה.

<הלל הורביץ: אני מנכ"ל מועצת בתי העלמין ירושלים.

<הלל הורביץ: זומנתי לסוגית קבר הרב ברטנורא.

<הלל הורביץ: רבנו ברטנורא חי בירושלים לפני 500 שנה.

<הלל הורביץ: הוא היה גדול מפרשי המשניות.

<הלל הורביץ: הוא היה רבה של ירושלים וגם היה תקופה בחברון.

<הלל הורביץ: הוא נקבר בתחתית הר הזיתים ליד מעין השילוח במערה שמאז ועד היום נקראת "מערת הבטרנורא".

<הלל הורביץ: המקום שם גובל עם סילוואן, והצוק שיושב מעל הקבר משמש כספורט לערבים לזרוק כל מה שאפשר על הקבר, לטנף את כל האזור, להשחית את מה שאפשר שם.

<הלל הורביץ: מי שמתקרב לשם גם חוטף אבנים, לצערנו.

<הלל הורביץ: אנחנו במועצת בתי העלמין חידשנו מסורת מאוד חשובה של הילולת הרב מברטנורא ב-ג' בסיוון.

<הלל הורביץ: זה היה לפני כשבועיים.

<הלל הורביץ: הגיעו כאלפיים איש.

<הלל הורביץ: אני רוצה גם לציין פה, אם מותר - -

משה גפני: האמת היא שמותר, אבל אסור.

משה גפני: למה?

משה גפני: כי אין לי הרבה זמן לדיון.

<הלל הורביץ: אז קצר מאוד.

<הלל הורביץ: אני רק רציתי להגיד שיושב-ראש הוועדה עוזר לנו מאוד בפעילות.

משה גפני: כן, תכתבו את זה בעיתון, אל תגיד לי.

משה גפני: אתה אומר לי?

משה גפני: בעיתון אתם כותבים אחרת.

מיקי לוי: זה יעזור לו בפריימריז.

<הלל הורביץ: - - - שבחו בפניו.

משה גפני: ראיתי שיש ידיעה בעיתון.

משה גפני: זה לא חשוב.

משה גפני: זה כמו ראש הממשלה הבריטי.

משה גפני: מה אתה אומר לי את זה פה?

משה גפני: תגיד את זה בעיתון.

<הלל הורביץ: יהיה בעיתון.

משה גפני: זה יעזור לי לפריימריז.

משה גפני: אין לנו הזמן.

משה גפני: המציע לא נמצא.

משה גפני: אני לקחתי את זה על עצמי, אבל אני לא מכיר את זה.

משה גפני: אנחנו עוסקים בכסף.

משה גפני: מה אתה מציע?

משה גפני: יש בעיה או אין בעיה?

<הלל הורביץ: יש בעיה גדולה מאוד.

<הלל הורביץ: הקבר הזה נמצא בשיפולים של הר הזיתים במקום שיש למעלה מ-20,000 קברים מחוללים מאז השלטון הירדני.

<הלל הורביץ: מ-1948 ל-1967 – 19 שנות הכיבוש הירדני – בית הקברות בהר הזיתים חולל והושמד.

<הלל הורביץ: הפכו אותו לחניונים ולכבישים.

<הלל הורביץ: לפני כעשור הממשלה השקיעה כ-50 מיליון שקל לשיקום הר הזיתים.

<הלל הורביץ: הכסף הושקע, והפרויקט הסתיים כי הכסף הסתיים.

<הלל הורביץ: נשארו למעלה מ-20,000 קברים שלא שוקמו, שהגבול שלהם זה מערת הברטנורא.

<הלל הורביץ: עכשיו אנחנו עושים מאמץ מול משרד ראש הממשלה ומשרד האוצר כדי לאגם משאבים לחדש את הפרויקט.

<הלל הורביץ: צמצמנו אותו למינימום, עשינו תכנית של 7 מיליון שקל לשנה.

<הלל הורביץ: נמצא פה נציג של אגף התקציבים.

<הלל הורביץ: הגשנו את זה גם למנכ"ל וגם למעין נשר, הרפרנטית שלנו.

<הלל הורביץ: אנחנו רוצים את עזרת יושב-ראש הוועדה מול משרד האוצר ולשכת ראש הממשלה לאגם את המשאבים כדי שנוכל לקדש את זה.

<הלל הורביץ: אנחנו הכנו תכנית מפורטת.

משה גפני: זה לא עומד על סדר היום.

<הלל הורביץ: הברטנורא זה חלק מהעניין הזה.

משה גפני: כמה עולה לשקם את קבר הרבי עובדיה מברטנורא.

<הלל הורביץ: אני לא יודע להגיד כמה.

<הלל הורביץ: לא הרבה כסף.

משה גפני: אתה מעלה את העניין של הר הזיתים, אז הוקמה עכשיו שדולה.

מיכל רוזין: לזה 7 מיליון לשנה?

<הלל הורביץ: ל - - -

מיכל רוזין: לא כולל 100?

<הלל הורביץ: כולל 100.

<הלל הורביץ: תכנית לשלוש שנים.

<הלל הורביץ: ב-7 מיליון שקל לשלוש שנים נוכל לשקם את מרב האזור שלא שוקם עדיין, וחולל על-ידי הירדנים.

משה גפני: הרב הלל, אנחנו מודים לך על העבודה שאתה עושה.

<הלל הורביץ: בקשר לברטנורא יש - - -

משה גפני: בסדר.

משה גפני: חבר הכנסת בן-צור עומד בראש השדולה.

משה גפני: הוא החתים אותי, ואני חתמתי לו.

משה גפני: אתה תפנה אליו, ותבקש שהוא יסדר את זה.

מיכל רוזין: רק לי אתה לא חותם על דברים?

<הלל הורביץ: אני באמת אומר מקצת שבחו של היושב-ראש - -

משה גפני: תעשה לי טובה.

משה גפני: בעיתון, בעיתון.

<הלל הורביץ: - - אני חושב שאם היושב-ראש ייכנס לעניין הזה יש לנו יותר סיכוי להצליח.

משה גפני: אמרתי לך, זה הסיפור עם ראש הממשלה הבריטי.

משה גפני: כתב ה"גארדיאן" היה כותב נגדו כל הזמן.

משה גפני: יום אחד הם נפגשו בשירותים אז כתב ה"גארדיאן", בחור צעיר, אמר, זה לא רק מה שאני כותב עליה, אתה עושה גם דברים טובים.

משה גפני: ראש הממשלה הבריטי אמר לו – מה שאתה אומר לי בשירותים תכתוב ב"גארדיאן"; מה שאתה כותב ב"גארדיאן" תגיד לי בשירותים.

<הלל הורביץ: בכל מקרה, בכל מקום אני מציין בשבח העוזרים לנו.

<הלל הורביץ: שיהיה ברור, אנחנו מאוד מקפידים על זה.

משה גפני: בסדר, אני קראתי עיתונים.

משה גפני: לגבי נושא מירון, אנשי המשטרה, בבקשה.

משה גפני: מי יכול להתייחס לעניין?

מנחם אליעזר מוזס: אני רשום?

משה גפני: אתה תקבל, ודאי.

משה גפני: אנחנו לא נזוז מפה בלי שלא תביע את עמדתך.

מנחם אליעזר מוזס: אולי אני גם יכול לסכם.

משה גפני: אני לא מסכם.

משה גפני: עכשיו דיברתי על הנושא של הר הזיתים.

משה גפני: בבקשה, מי מדבר?

<מיכה טובול: שלום, אני מיכה טובול, ראש ענף רישוי ואבטחה במחוז צפון, המחוז המשטרתי שמארח ואחראי לכל ההילולה.

<מיכה טובול: חשוב לי להדגיש שהמחוז הצפוני נמצא לפני סיכום ולקחים של כל מבצע מירון.

<מיכה טובול: זה אומר שאנחנו עדיין לא הנחנו את הלקחים הסופיים שלנו, ואנחנו נעשה את זה לקראת סוף החודש.

<מיכה טובול: יחד עם זאת אפשר לומר שמבחינתנו זאת לא הפעם הראשונה שאנחנו משתתפים בוועדות, וזה מספר שנים עולות הבעיות שנה אחרי שנה.

<מיכה טובול: אני באמת לא רוצה לכוון לסיכום של השנה כי על כך הדברים ייכתבו בצורה מסודרת.

<מיכה טובול: <יחד עם זאת דיברת על בעיות תשתית.

<מיכה טובול: כמו שציינת מבחינתנו מדברים כל הזמן על הרחבת חניונים, הרחבת טרמינלים ושטחים שצריכים לטובת ההילולה.

<מיכה טובול: כל שנה עולה מחדש נושא הרחבת הכבישים.

<מיכה טובול: כל מי שנוסע למירון יודע שההגעה לציון היא על כביש דו-מסלולי צר.

<מיכה טובול: כמו שציינת, זה האתר השני המתויר בארץ בהיבט הדתי אחרי הכותל המערבי.

<מיכה טובול: דיברת על נושא האתר עצמו, אז כמובן, באתר עצמו אנחנו מעלים את זה כל שנה כדי להכיל יותר - - >

משה גפני: איפה מעלים את זה?

<מיכה טובול: בכל הדיונים.

משה גפני: מול מי?

<מיכה טובול: מול כל המשרדים שישבנו איתם: משרד האוצר, משרד הדתות.

<מיכה טובול: מדברים על הרחבת המתחמים כדי שיוכל להכיל כמות של אנשים שמגיעים.

משה גפני: יש סיכוי שהמשטרה תוכל במצב הזה לאבטח, ולהיות בטוחים בעצמם שאותם מאות אלפים או למעלה ממיליון שמגיעים, אפשר לאבטח את נסיעתם ואת שהייתם?

משה גפני: אתם בטוחים בזה?

<מיכה טובול: במצב הדברים הנתון משטרת ישראל עושה את המקסימום.

משה גפני: אין לי ויכוח שהיא עושה.

משה גפני: אני לא הולך להעביר ביקורת על אף אחד היום.

משה גפני: אני שואל, האם יש אפשרות שהמשטרה תוכל לאבטח אירוע כזה באופן שאפשר ללכת לנוח ולהגיד, הכול בסדר?

משה גפני: כמו שיכול לקרות במקומות אחרים הרבה פחות מסוכנים.

מיכל רוזין: אפשר לשאול שתי שאלות מקדמיות שחסר לי מהדברים.

מיכל רוזין: כדי לדעת האם הם מסוגלים לאבטח אנחנו צריכים לדעת את נתוני הבסיס: כמה שוטרים הוקצו לאירוע האחרון?

מיכל רוזין: מה סדר גודל המשאבים?

מיכל רוזין: כלומר אם אתה רוצה לדעת כמה צריך להוסיף.

משה גפני: כמה שיוסיפו לא יעזור.

מיכל רוזין: לפי מה שאתה אומר, הדיון מיותר.

משה גפני: הדיון לא מיותר.

משה גפני: צריך לשנות את כל המצב.

מיכל רוזין: לכן חשוב לדעת מה המצב היום.

<מיכה טובול: משטרת ישראל השקיעה במבצע האחרון 5,000 שוטרים מסביב לשעון.

<מיכה טובול: זאת הילולה שכפי שאת יודעת התחילה ביום שישי והמשיכה למוצאי שבת-ראשון ואפילו עד יום שלישי.

מיכל רוזין: 5,000 הועסקו בשבת?

<מיכה טובול: לא.

<מיכה טובול: 5,000 סך הכול בכל המבצע.

<מיכה טובול: לגבי השאלה השנייה שלך זה משהו שמשטרת ישראל לא מתעסקת בכל הנושא של התקצוב.

<מיכה טובול: מי שמתעסק בזה זה משרדי הממשלה שקשורים לעניין, ובראש ובראשונה משרד הדתות באמצעות המשרד למקומות הקדושים.

מיכל רוזין: שאלתי על התקציב של המשטרה.

מיכל רוזין: 5,000 שוטרים זה שווה כסף.

מיכל רוזין: כמה משאבים המשרד לביטחון פנים והמשטרה מקצים לאירוע הזה?

מיכל רוזין: זה כדי שנדע כמה צריך להוסיף.

מנחם אליעזר מוזס: הוא לא מנהל את אגף התקציבים במשטרה.

מיכל רוזין: אני לא שואלת אותו ספציפית.

מיכל רוזין: יש פה נציגי משטרה וגם היה פה עד לפני רגע יועץ השר לביטחון הפנים.

מיכל רוזין: ראוי שנדע את התקציב.

<שבתאי גרברצ'יק: אני מדוברות המשטרה.

<שבתאי גרברצ'יק: אני דובר למגזר הדתי והחרדי.

<שבתאי גרברצ'יק: הנושא הוא לא הכסף.

<שבתאי גרברצ'יק: הכסף הוא תוצאה של הדבר.

<שבתאי גרברצ'יק: יש פה עניין של תשתיות של חניונים.

<שבתאי גרברצ'יק: כדי לבנות חניונים נוספים, עשרות דונמים.

<שבתאי גרברצ'יק: כפי שהרב אייכלר מדבר שנים על 50 דונם חניונים נוספים – להזיז שיח אי אפשר להזיז.

איתן ברושי: לקחתם אדמה מקיבוץ צבעון, הפכתם אותה למגרש חנייה.

מיקי לוי: הם לא.

מיקי לוי: המשטרה לא לוקחת.

איתן ברושי: הפכו את זה למגרש חנייה.

איתן ברושי: כאילו מגלים פה כל פעם את אמריקה.

איתן ברושי: כמה שנים כבר קיים האירוע הזה?

איתן ברושי: איזה לקחים יש לכם?

איתן ברושי: הרי צריך לעשות את זה כמו שצריך.

איתן ברושי: עכשיו תגיד שאין לקחים.

איתן ברושי: הרי זה חוזר כל שנה.

איתן ברושי: מה ההפתעה פה?

משה גפני: אבל זה לא הוא.

<קריאות: - - -

משה גפני: אבל מה אתה רוצה ממנו?

מיקי לוי: למה שאתה לא מודע לו, ברושי, זה שכל שנה ואחרי כל אירוע משטרתי כלשהו מבוצע תחקיר.

איתן ברושי: כן, אבל זה חוזר על עצמו.

מיקי לוי: לא תמיד יש פתרונות.

מיכל רוזין: יש.

מיכל רוזין: צריך לשבת עם משרד התחבורה - - -

מיקי לוי: אין בעיה, מיכל.

מיקי לוי: איך אמר אייכלר?

מיקי לוי: 5,000 דונם.

איתן ברושי: אמרת "עולם שלישי".

איתן ברושי: זהו.

מיקי לוי: 50 דונם יפתרו את הבעיה.

משה גפני: מר גרברצ'יק, בבקשה.

משה גפני: יושב-ראש המרכז הארצי למקומות הקדושים ליד השולחן, אנחנו מחכים לך כבר הרבה זמן.

<שבתאי גרברצ'יק: עקרונית, כפי שהיושב-ראש אמר וכפי שחברי הכנסת אמרו, מדובר פה בתשתיות.

<שבתאי גרברצ'יק: הכול מתחיל ונגמר בתשתיות.

<שבתאי גרברצ'יק: ברגע שהתשתיות תהיינה מוכנות לקלוט כמות כל כך גדולה של אנשים ובעלייה כל שנה, יהיה לנו יותר קל.

<שבתאי גרברצ'יק: זה הכול.

מיכל רוזין: לא אמרתם כלום.

משה גפני: תודה רבה.

משה גפני: משרד התחבורה, בבקשה.

משה גפני: מה את רוצה שהוא יגיד?

מיכל רוזין: נתונים, משהו.

מיכל רוזין: ישבו עם משרד התחבורה, אמרו, אנחנו צריכים – מדברים באוויר.

משה גפני: תכף נשמע את אגף התקציבים.

משה גפני: המשטרה היא לא הכתובת.

מיכל רוזין: המשטרה צריכה להגיד מה היא צריכה.

מיקי לוי: היא אמרה, מיכל.

מיכל רוזין: היא לא אמרה.

משה גפני: אמרה, אמרה.

<שבתאי גרברצ'יק: יותר כבישים - -

מיכל רוזין: זה אמירות כלליות.

מיקי לוי: נתונים מדויקים.

ישראל אייכלר: כל שרי המשטרה בעשור האחרון אמרו – תנו לי 50 דונם לאוטובוסים והכול יזרום.

משה גפני: תכף נברר את זה.

משה גפני: משרד התחבורה, בבקשה.

<נעה אבירם: ביקשתם לשמוע נתונים על האירוע, אז מהצד של התחבורה הציבורית מדברים על אירוע שהתפרס השנה במשך יומיים וחצי, אבל בגדול אירוע של 36 שעות, רבע מיליון מבקרים שכולם בשלב זה או אחר של הנסיעה שלהם מגיעים בתחבורה ציבורית.

<נעה אבירם: השנה הוקצו 2,500 אוטובוסים, ועשו בסך הכול 8,500 נסיעות - -

משה גפני: לא כל כך חשוב לי, האמת.

<נעה אבירם: אני רק אומרת שצריך - -

משה גפני: נתתי לך רשות דיבור כדי לדעת, כי משרד התחבורה עוסק הרבה מאוד בפיתוח תשתיות של תחבורה.

משה גפני: אני נוסע כל יום במנהרות שעשיתם שם, וכל פעם אתם מרחיבים את המסלול השלישי.

משה גפני: אני כל הזמן מחפש את המסלול השלישי.

משה גפני: אתם עושים עבודה במקומות מסוימים בסדר, ובמקומות אחרים – מצוין.

משה גפני: בפריפריה מה שעשיתם היה טוב מאוד.

משה גפני: אנחנו נוסעים היום מצומת "גולני" לצומת "קדרים" – כביש עם נוף, משהו רציני.

משה גפני: האם חשבתם פעם להפוך את הכבישים שעולים למירון לארבעה מסלולים.

<קריאה: - - - הצעות.

משה גפני: אני לא מחפש הצעות.

משה גפני: אני שואל את המשרדים.

<נעה אבירם: אני אגיד בגדול על הנושא של התשתיות.

משה גפני: לא בגדול.

משה גפני: תגידי בקטן.

משה גפני: תגידי האם יש תכנית.

<נעה אבירם: אני מנהלת אגף רישוי ותפעול של תחבורה ציבורית.

<נעה אבירם: אני לא ממונה על נושא תשתיות הכבישים – ארבעה נתיבים, שלושה נתיבים או שניים.

<נעה אבירם: אני אומרת מפורשות שחסרה תשתית במעגל הראשון ובמעגל השני שתאפשר לקלוט את כל מספר המגיעים מדי שנה - -

משה גפני: יש לכם תכנית כזאת?

<נעה אבירם: השטחים סביב ההר סטטוטורית לא שייכים לתחבורה.

משה גפני: למי הם שייכים?

<נעה אבירם: יש שם שטח של קיבוץ צבעון שמדי שנה אנחנו משקיעים - -

ישראל אייכלר: צבעון זה רחוק.

ישראל אייכלר: אנחנו מדברים על השטח עצמו.

איתן ברושי: זה לא כל כך רחוק.

משה גפני: בשטח עצמו.

<נעה אבירם: בצבעון יש שטח שמשמש כחניון - -

משה גפני: אני שואל על השטח עצמו שאמר חבר הכנסת אייכלר.

משה גפני: למי זה שייך?

<נעה אבירם: למועצה האזורית.

<נעה אבירם: אין שם שטחים סטטוטוריים - - -

משה גפני: זה שייך לוועד מירון?

משה גפני: למה זה שייך?

<נעה אבירם: אין שם הכשרת קבע.

<נעה אבירם: הכול זמני.

משה גפני: את אולי יודעת להגיד לי יותר פרטים?

מנחם אליעזר מוזס: אני יודע.

משה גפני: אתה לא תגיד.

משה גפני: אתה לא משרד התחבורה.

מנחם אליעזר מוזס: אני יודע.

משה גפני: תודה רבה.

משה גפני: אתם כל הזמן משחררים את המשרדים מאחריות.

מנחם אליעזר מוזס: לא, חלילה.

משה גפני: אתם הולכים ויושבים איתם.

משה גפני: אל תשבו איתם, ואל תיסעו איתם ברכבת.

מנחם אליעזר מוזס: יש לי חדשות.

משה גפני: אני עוסק בישנות.

משה גפני: כל הזמן אנחנו כמו אידיוטים הולכים ויושבים עם השרים, ומשבחים אותם ומפארים אותם, ונשארים עם מדינת עולם שלישי.

משה גפני: מקומות שלא נוסעים שם הרבה מכוניות יש בהם ארבעה מסלולים.

משה גפני: אני מברך על כך, זה בסדר, כך צריכה להיות מדינה מודרנית.

משה גפני: אין להם אפילו תכנית להרחיב את הכבישים למירון.

משה גפני: אתם לא מבינים את זה.

משה גפני: אם היה מגיע - -

<נעה אבירם: - - -

משה גפני: אל תגידי לי.

משה גפני: אם היה מגיע זמר ל"גני התערוכה" בתל-אביב הכול היה נפתח שם.

משה גפני: אתם אפילו לא מבינים את זה.

משה גפני: אל תדברו בשמם.

מיכל רוזין: אתה, כנראה, צריך יותר פעילי ליכוד באזור.

משה גפני: איפה?

מיכל רוזין: תבדוק איפה ארבעה מסלולים, איפה - - -

משה גפני: פעילי הליכוד למדו שהם מתחנפים לחברי הכנסת החרדים, והכול בסדר.

משה גפני: זה ייגמר.

מנחם אליעזר מוזס: לא אלי.

משה גפני: לא אליך.

משה גפני: תודה רבה.

משה גפני: משרד האוצר, בבקשה.

<יובל טלר חסון: אני רפרנט דתות באגף התקציבים.

<יובל טלר חסון: לגבי דברי היושב-ראש על ההשקעה בתשתיות – במהלך השנים האחרונות בוצעה השקעה רבה בתשתיות, החל בוועדת ויז'ניצר עוד כשהמרכז למקומות קדושים היה תחת אחריות משרד התיירות.

<יובל טלר חסון: ועדת ויז'ניצר קבעה על השקעה נרחבת בתשתיות - -

ישראל אייכלר: מה ההשקעה?

משה גפני: רגע.

ישראל אייכלר: אני רוצה לשמוע מספר.

ישראל אייכלר: "השקעה רבה".

משה גפני: בסדר, הוא יגיד.

<יובל טלר חסון: ועדת ויז'ניצר עשתה בדיוק את המטלה שעליה היושב-ראש מדבר לגבי קביעת השקעה בתשתיות לכל המרחב של מירון.

<יובל טלר חסון: הוועדה הזאת השלימה את עבודתה, והושקעו התקציבים לפיתוח מירון.

<יובל טלר חסון: בנוסף - -

ישראל אייכלר: לא שמענו מספר.

<יובל טלר חסון: אני לא יודע להגיד מה המספר.

<יובל טלר חסון: אני אוכל להחזיר לחבר הכנסת תשובה.

<יובל טלר חסון: במשך השנים ממשיכה ההשקעה בתשתיות החל בכסף שמשרד התחבורה שם בשנה שעברה לצורך תאורה בכבישי הצפון, ובהמשך בהשקעה בתשתיות נוספות שהמשרד לשירותי דת עשה במסגרת תכנית לדרכי קודש - -

מנחם אליעזר מוזס: "נתיבי צדיקים".

<יובל טלר חסון: נכון.

משה גפני: אפשר לשנות את השם ולעשות מזה כבישי רשעים?

<יובל טלר חסון: אני לא אחראי לשם הזה.

מיכל רוזין: המחשב קובע.

מיכל רוזין: אתה לא מכיר את זה?

<יובל טלר חסון: בנוסף לזה יש הסכמות עם המשרד על השקעות נוספות בתשתיות בשנה הקרובה.

משה גפני: אמרת שהייתה ועדת ויז'ניצר.

משה גפני: האם יש תכנית להרחיב את הכבישים שעולים למירון?

<יובל טלר חסון: אני לא יודע בדיוק.

מנחם אליעזר מוזס: אני יודע בדיוק.

מיכל רוזין: נראה שרק אם יקרה אסון אז משהו יקרה.

מיכל רוזין: זה נראה שרק אם יקרה אסון, חס וחלילה, פתאום יתעוררו כולם ותהיה תכנית תוך שבוע, תקציב והכול.

משה גפני: בדיוק.

<יובל טלר חסון: הייתה ועדה הממשלתית שהסתיימה אז, וכל שנה על אף דברי המשטרה דברים נעשו בתיאום עם -- - - גם משרד התחבורה, גם המשרד לביטחון הפנים, משרד האוצר וגם המשטרה יחד עם משרד הדתות שמתכנן את האירוע יושבים ביחד ומגבשים את ההתנהלות.

<יובל טלר חסון: יצוין גם שלצורך ההפעלה הם הוציאו תקציבים הולכים וגדלים בשנים האחרונות בגלל הטיפול בהיקף המגיעים.

משה גפני: זה כסף שנזרק בפח.

מיכל רוזין: אני חשבתי שרק בשאר ועדות הכנסת לא נותנים מספרים, ובוועדת כספים נותנים מספרים.

משה גפני: המספרים פחות חשובים לדיון הזה.

משה גפני: בקיצור, אין לך עמדה לגבי מה שהעליתי.

משה גפני: תאורה אני לא מוצא שם.

משה גפני: בכבישי הצפון כן, שם לא.

משה גפני: אבל המסלולים נשארים אותם מסלולים.

משה גפני: יוסי שוינגר, מנכ"ל המרכז הארצי למקומות הקדושים, בבקשה.

משה גפני: אין לנו הרבה זמן.

משה גפני: אני אגיד לך על מה הדיון.

משה גפני: כל שנה אנחנו משקיעים הרבה כסף, ובכל הארץ יש פיתוח מואץ בלתי רגיל שאנחנו מברכים עליו.

משה גפני: אין פיתוח בנושא של מירון אף על פי שמדובר, כפי שנאמר פה קודם – האתר התיירותי השני בגודלו.

משה גפני: זורקים פה כסף, הולך לטמיון.

משה גפני: אפילו במקרה הנוכחי לא לוקחים שם חניונים.

משה גפני: יש שם מושב סמוך לקברו של ר' שמעון בר-יוחאי.

משה גפני: בבקשה, תגיד מה אתה אומר.

<יוסי שוינגר: יש פה טעות בסיפור של מירון.

<יוסי שוינגר: צריך לחלק את האתר וסביבתו ואת הדרכים המובילות אליו.

<יוסי שוינגר: אלה שני נושאים שונים לגמרי.

משה גפני: זה ממש לא טעות.

<יוסי שוינגר: אני אומר, בהסתכלות שלי.

<יוסי שוינגר: אני קטונתי.

משה גפני: יש יותר נושאים, זה לא רק שניים.

<יוסי שוינגר: אני אומר, קטונתי.

<יוסי שוינגר: אני מנסה להסביר שזה שני נושאים - -

משה גפני: יש האתר של מירון של ר' שמעון בר-יוחאי, יש הכבישים שמובילים אליו.

משה גפני: דיברנו על זה.

משה גפני: יש גם מושב מירון ליד זה שכולכם פוחדים מהיושב-ראש שם.

משה גפני: יש כמה נושאים.

משה גפני: את כל הנושאים העליתי?

<יוסי שוינגר: אני אשתדל להתייחס.

<יוסי שוינגר: לגבי דרכי הגישה המובילות – יש תכניות, חלקן תכניות ישנות.

<יוסי שוינגר: אבל היות שמדובר בסדר גודל של עשרות מיליונים, אם לא למעלה מכך, ברגע שאנחנו מנסים להשיג כל שנה עוד מיליון או פחות מיליון, כמובן, זה לא יעזור.

<יוסי שוינגר: גם ועדת ויז'ניצר המהוללת שעשתה, ואי אפשר לזלזל, אבל עדיין לא הגענו אפילו ל-50% מהצורך שצריך לעשות שם.

<יוסי שוינגר: ברור שצריך הרחבת דרכים, אין ויכוח בכלל.

<יוסי שוינגר: אגב, ראש המועצה הוא מהליכוד.

<יוסי שוינגר: זה לא נכון, גברתי חברת הכנסת.

משה גפני: לא זה היא אמרה.

ישראל אייכלר: היא אמרה משהו נכון.

ישראל אייכלר: כולם שם חברי מרכז הליכוד, והם לא דואגים ובאים למירון.

משה גפני: הם כן דואגים, הם מסדרים מיליון.

משה גפני: ראיתי שגם אנשי ש"ס עזרו לך.

<יוסי שוינגר: אנחנו לא מסתכלים על ההשתייכות הפוליטית.

מיכל רוזין: חס וחלילה.

<יוסי שוינגר: רשב"י היה אוניברסלי, כלל ישראל.

משה גפני: אוניברסלי.

משה גפני: העיתון טעה שם במה שהוא אמר.

מיכל רוזין: גם מרצ.

<יוסי שוינגר: אם זנדברג עוזרת במאה שערים זה ימי משיח.

מיכל רוזין: לא.

<יוסי שוינגר: בכל מקרה ברגע שהתפיסה היא להעביר כל שנה את ההילולה בהצלחה קשה לרדת ליסודם של דברים.

<יוסי שוינגר: צריך גילום של כל משרדי הממשלה לתכנית מערכתית.

<יוסי שוינגר: היא קיימת.

<יוסי שוינגר: יש תכנית כביש שיעקוף את כל מושב מירון כדי שלא נצטרך בכלל להגיע דרך מושב מירון.

<יוסי שוינגר: זה פותר את השאלות של היושב-ראש כי אם אתה כן בא לעימות עם המושב או לא, יש שורה של תכניות.

<יוסי שוינגר: כרגע במצב הקיים אנחנו מנסים להעביר הילולה בשלום.

<יוסי שוינגר: שנית באתר עצמו נעשים דברים גדולים: הורחבו שטחי הדלקה, יש תוספות מתוספות שונות.

<יוסי שוינגר: אבל עוד לא הגענו למנוחה ולנחלה.

<יוסי שוינגר: יש גם שותפות של משרד הנגב והגליל שנותן לפרויקט שנקרא "נתיבי צדיקים" שנותן פתרון לדרכי גישה לאתרים קדושים בגליל ובגליל העליון.

<יוסי שוינגר: כמובן, אם נקבל 50 או 100 מיליון שקל אז כל השאלות של היושב-ראש לא יהיו.

<יוסי שוינגר: היות שאין ככה הכול נראה.

<יוסי שוינגר: תודה.

משה גפני: תודה רבה.

משה גפני: חבר הכנסת מקלב, בבקשה, ואחריו חבר הכנסת מוזס.

אורי מקלב: תודה רבה ליושב-ראש על עצם קיום הדיון.

אורי מקלב: מעבר למירון שזה אתר תיירות שמבקרים בו הרבה, בסופו של דבר זה גם מקום קדוש.

אורי מקלב: אומה שמכבדת את המקומות הקדושים שלה היא צריכה לשמר אותה ערכית, היא צריכה להשקיע ולאפשר גם הגעה וגם שהייה מכובדת במשך כל השנה וגם בל"ג בעומר כאומה שחייבת למקומות הקדושים שלה.

אורי מקלב: לאחר מכן יש גם הנושא הכלכלי והתיירותי שמביא תיירים וכו'.

אורי מקלב: צריך גם להגיד שמירון זה לא רק ל"ג בעומר, זה כל השנה.

אורי מקלב: זה גם בימים מיוחדים כמו ראש חודש, ז' באדר, חודש אלול וחגים - -

משה גפני: גם סתם כל השנה.

משה גפני: אני נוסע לשם ורואה מלא.

אורי מקלב: אין עוד מקומות שיש בהם כל כך הרבה – זה לא רק ל"ג בעומר.

אורי מקלב: זאת טעות לחשוב.

אורי מקלב: אנחנו לא מדברים כרגע על ההיערכות ועל הביצוע בל"ג בעומר.

אורי מקלב: אנחנו מדברים באופן כללי על מירון כמקום קדוש, כמקום תפילה, כמרכז רוחני, ולאחר מכן גם כמקום שמבקרים בו ומטיילים בו וההשלכות של התיירות הזאת לא הסביבה.

אורי מקלב: זה לא רק למירון כמירון.

אורי מקלב: צריך לדעת שיש עשרות אלפי תיירים שהדבר המרכזי שהם באים אליו זה מירון.

אורי מקלב: לאחר מכן הם גם מבקרים ומסיירים ושוהים פה כפי שתיירים נוהגים לעשות.

אורי מקלב: חוץ מזה מדינה גם חייבת לאזרחיה שלה.

משה גפני: הם נשארים במלונות בגליל.

אורי מקלב: ובצימרים ובעוד מקומות.

אורי מקלב: זה ענף שמתפתח, ומי שמתחזק אותו זה התיירות הזאת והביקורים האלה.

אורי מקלב: לכן אנחנו חייבים להסתכל על העניין הזה בצורה אחרת לגמרי.

איתן ברושי: כמה מקרים כאלה יש בשנה חוץ מ-250 אלף של האירוע.

<יוסי שוינגר: למעלה ממיליון.

אורי מקלב: למעלה ממיליון מבקרים.

איתן ברושי: במשך כל השנה.

אורי מקלב: כן.

אורי מקלב: אתה גם מדבר על כאלה ששוהים, זה לא רק ביקור של כמה דקות.

משה גפני: נמצאים בצימרים.

אורי מקלב: נמצאים כשוהים בשבתות ובימים טובים.

איתן ברושי: חשבתי שאפשר לאזן את האוצר - - -

משה גפני: לא, לא.

משה גפני: זה צריך להיות אתר תיירותי.

<יוסי שוינגר: בל"ג בעומר אין לול אחד פנוי.

איתן ברושי: התכוונתי להפך, שלמרות שהאתר הזה פעיל כל השנה זאת לא השקעה חד-פעמית, אלא השקעה כל השנה.

איתן ברושי: לכן השיקול הוא לא שיקול של יום-יומיים - -

משה גפני: נכון מאוד.

איתן ברושי: - - ולכן לא מובנת ההתנהלות הזאת.

אורי מקלב: אני אגיד לך עוד משהו.

אורי מקלב: ל"ג בעומר והתאריכים האלה לא נופלים בהפתעה.

אורי מקלב: מעבר לכך המספרים רק יגדלו.

אורי מקלב: לפי כל תחזית – לא צריך תחזית של מומחה – יגידו לך שהמספרים של מבקרים גדלים באופן דרמטי.

אורי מקלב: עכשיו צריך לראות מה המדינה עושה.

אורי מקלב: אולי היא אפילו משקיעה בהרבה כסף באופן יחסי, אבל פתרונות פלסתר - -

משה גפני: מה אתה מציע?

אורי מקלב: - - אבל גם לא מכמתים את כל ההוצאות שיש מסביב להשקעה במירון.

אורי מקלב: 5,000 שוטרים זאת השקעה של הרבה כסף.

אורי מקלב: אם יהיו דרכים מסודרות לא יצטרכו 5,000 שוטרים, אלא יספיקו 200 שוטרים.

אורי מקלב: לכן התחשיב הכלכלי, כמה צריך להשקיע במירון מעבר לדברים שאמרנו, גם מבחינה פרקטית-תיירותית, ההשקעה לריק יכולה להיות הרבה יותר כדאית.

אורי מקלב: המסקנה הראשונה – צריכה להיות התנתקות מהיישוב.

אורי מקלב: כל הבעיות קורות אם אתה לא מתנתק מהיישוב.

אורי מקלב: היישוב לא יכול להיות זה שעוברים דרכו בדרכים שלו.

אורי מקלב: כאן צריך חשיבה אחרת של דרכים חדשות, הגעה חדשה לגמרי.

אורי מקלב: אם זאת הפקעה זאת הפקעה, אם צריך להגיע בדרכים חדשות או דרכי מילוט – רק שני הדברים האלה – התנתקות מהיישוב.

אורי מקלב: תפיסה אחרת – אם ההשקעה גדולה, גם לא של עשרות מיליונים, אלא השקעה הרבה יותר גדולה בתחשיב שנתי של עשר או עשרים שנה זה לא רק השקעה גדולה, אלא גם כדאי כי זה יחזיר את עצמו.

אורי מקלב: תודה רבה.

משה גפני: תודה רבה.

משה גפני: חבר הכנסת מוזס ואחריו חבר הכנסת אייכלר.

מנחם אליעזר מוזס: אדוני היושב-ראש, תודה רבה לך.

מנחם אליעזר מוזס: בראשית דברי אני רוצה לשבח את המשטרה ובראשה את מר מיכה טובול, האחראי על כל מבצע מירון בל"ג בעומר.

מנחם אליעזר מוזס: אני יכול להעיד שהבן אדם הזה היה 24 שעות, ואני לא יודע אם הוא ישן שעה או שעתיים.

משה גפני: המשטרה, כל הכבוד.

מנחם אליעזר מוזס: לא, באמת.

מנחם אליעזר מוזס: הבעיה היא שכאן אין סנכרון.

מנחם אליעזר מוזס: שר החינוך פתאום מחליט שזה יום לימודים, ואז פתאום כל התחבורה הציבורית חייבת להסיע תלמידים לבתי ספר.

מנחם אליעזר מוזס: ואז מודיעים לנו שבוע לפני זה שלא יהיו אוטובוסים למירון; אחרי זה מודיעים ששר התחבורה החליט לא להסתכל על משרד החינוך, וכן להקצות אוטובוסים למירון.

מנחם אליעזר מוזס: אז הציבור כולו החליט לעלות בהמוניו להר מירון, ונסעו עשרות אלפי אנשים במוצאי שבת, ויצאו ממקומות המוצא בשעה 1:00 והגיעו ב-7:00-6:00 בבוקר כי עמדו בפקק אחד גדול.

מנחם אליעזר מוזס: למה הפקק?

מנחם אליעזר מוזס: כי למשל מצומת חנניה יש ארבעה נתיבים, אבל מגיעים לכפר שמאי, ומתחיל הכביש הדו-נתיבי.

מנחם אליעזר מוזס: זהו זה.

מנחם אליעזר מוזס: בתכנית ויז'ניצר לפני שבע שנים אני השתתפתי בדיונים האלה, וקבעו שעלינו להרחיב מכפר שמאי לארבעה נתיבים ולהגיע לנחל מירון, לפנות שמאלה לבורמה ב' גם ברחבה של הכביש, ומגיעים למעלה על-יד ר' יוחנן הסנדלר, ואז לא יהיה הציבור שצריך לעלות בכבדות בכל ההר הזה, אלא להפך – מלמעלה פורקים את האוטובוסים ויורדים למטה, ורק למטה אוספים את הציבור שנמצא על ההר במירון.

מנחם אליעזר מוזס: התכנית קיימת.

מנחם אליעזר מוזס: אז מה קרה?

מנחם אליעזר מוזס: בא הרט"ג והתנגד.

מנחם אליעזר מוזס: אני רוצה לבשר לכם בשורה.

מנחם אליעזר מוזס: ישבתי עם שר התחבורה בשבוע שעבר, והוא בישר שהוא הולך להשקיע 300 מיליון שקל מכרמיאל ועד צומת חנניה – אתם יודעים ששם זה כביש דו-נתיבי – ולהפוך את זה לאוטוסטרדה.

מנחם אליעזר מוזס: שאלתי, מה יהיה עם כפר שמאי?

מנחם אליעזר מוזס: הוא אמר, אני מכיר, יש התכניות האלה, אבל קבעו ועדה ממשלתית שתשקיע משהו בגדול ותיתן מהפך לכל העניין הזה.

מנחם אליעזר מוזס: על הדבר הזה אנחנו צריכים לשבת כדי שזה יביא את הפתרון.

מנחם אליעזר מוזס: השאלה, אדוני היושב-ראש, מתי יישבו, מתי יתקדמו, מתי יזוז העניין הזה של הוועדה הממשלתית שיש לה התקציבים?

מנחם אליעזר מוזס: יש תכניות.

מנחם אליעזר מוזס: יש תכנית ויז'ניצר – מה צריכים לעשות?

מנחם אליעזר מוזס: אז לא היו כל הבעיות האלה.

משה גפני: איזו ועדה זאת?

מנחם אליעזר מוזס: בשעתו.

משה גפני: שעתו זה קדנציה אחרת.

מנחם אליעזר מוזס: אנחנו מדברים עכשיו על הוועדה הממשלתית בהשתתפות שר האוצר.

משה גפני: כן, זה בסדר.

משה גפני: תודה רבה.

מנחם אליעזר מוזס: רק עוד נקודה.

מנחם אליעזר מוזס: יש פתרון של הרכבת שזה הפתרון לאוטובוסים מתחנת המוצא שלא יצטרכו לעמוד שעות ולחכות לאוטובוס בירושלים - - - במודיעין עילית – ויעלו על הרכבת, וזה בסדר גמור.

מנחם אליעזר מוזס: אבל אפילו אם תגיע עם הרכבת לכרמיאל או לתחנת צומת שבע ותעלו לשם עם אוטובוסים תיתקעו בכפר שמאי אם לא תהיה ההרחבה המדוברת הזאת.

משה גפני: תודה רבה.

משה גפני: היית ברור לגמרי.

מנחם אליעזר מוזס: זה היינו צריכים לעשות.

מנחם אליעזר מוזס: זה ברור לחלוטין.

מנחם אליעזר מוזס: זה הפתרון השני.

מנחם אליעזר מוזס: התקציבים – בוועדה המיוחדת של שר האוצר, שאני מציע שחברי הכנסת יהיו שם כי אנחנו מכירים טוב יותר מכולם.

משה גפני: תודה רבה.

משה גפני: חבר הכנסת אייכלר, אם אפשר בקצרה.

ישראל אייכלר: כמעט נאמר כבר הכול.

ישראל אייכלר: אני רק רוצה לציין נקודה למה אנחנו צריכים לשבת בוועדת הכספים בעניין הזה.

ישראל אייכלר: אנחנו דנו בכל הוועדות בעניין, וחשוב מאוד, הרב גפני, שהעלית את העניין הזה.

ישראל אייכלר: לא לחינם רצינו שזה יהיה בדיון אצלך.

ישראל אייכלר: הגיע הזמן לעשות משהו מבני ומקיף שיפתח את כל הגליל, את כל המושבים, את כל הקיבוצים.

ישראל אייכלר: כולם ייהנו, והציבור ייהנה.

ישראל אייכלר: חייבים לעשות משהו גדול.

ישראל אייכלר: לא לחינם שאלת כל הזמן וכל הרעיונות של הכבישים לא שמענו ממשרדי הממשלה שהם קיימים.

ישראל אייכלר: יכול להיות שויז'ניצר עשה את זה, אבל אף ועדה סטטוטורית עוד לא דנה בדבר הזה.

ישראל אייכלר: לעשות כבישים של ארבעה מסלולים עד למעלה ביוחנן הסנדלר, ולא רק מלמטה.

ישראל אייכלר: אפשר גם מלמעלה מאזור בית ג'אן.

ישראל אייכלר: אפשר לעשות שם אזור מפותח, יפה וגדול, ואז גם תחנת מוזס שתספק למי שרוצה לנסוע ברכבת, תהיה לה אוטובוס להגיע עד למעלה.

ישראל אייכלר: דיברתי עם שר האוצר, ועד שזה יקרה חייבים להפקיע 50 דונם לתחבורה הציבורית.

ישראל אייכלר: ועדת הכספים חייבת לקחת את זה.

ישראל אייכלר: אם יהיה שם פתרון דבר ראשון צריך לנטרל את הציבור ולשחרר אותו מהשבי שנקרא אוטובוס.

ישראל אייכלר: לא יכול להיות ש-200-100 אלף איש ייסעו רק באוטובוס.

ישראל אייכלר: היום בגלל שיש שם שביל צר אז אומרים, רק אוטובוסים, ואין לי אוטובוסים, ואין לי נהגים.

ישראל אייכלר: ברגע שיהיה פיתוח גדול – ולכך אני צריך את ועדת הכספים כדי שיהיה כסף גדול, ולדעתי, כסף קואליציוני גם צריך להיכנס לזה.

משה גפני: בחיים לא.

ישראל אייכלר: אז נתווכח בסיעה.

משה גפני: לא נתווכח בשום סיעה.

משה גפני: לא יהיה כסף קואליציוני.

ישראל אייכלר: בסדר, אבל מדובר פה בהרבה כסף.

מיקי לוי: זה משהו ברמה לאומית.

משה גפני: מה השאלה?

משה גפני: מה עומד פה לדיון?

משה גפני: אתה רוצה לעבור את היועץ המשפטי לממשלה - - - עד ל"ג בעומר של עוד 16 שנה?

ישראל אייכלר: צדקת.

ישראל אייכלר: אם יהיה כסף אחר אני לא מדבר.

ישראל אייכלר: אדרבה.

ישראל אייכלר: בכל מקרה אני לא רוצה שהכסף יהיה תירוץ.

ישראל אייכלר: חייב להיות פתרון מבני כמו שכולם אומרים ומסכימים.

ישראל אייכלר: המשטרה צדקה, וגם אני רוצה לשבח את מיכה שעשה עבודת קודש שם - -

משה גפני: מה קרה לכם?

ישראל אייכלר: אני לא הייתי אצלו השנה, מה לעשות.

מיקי לוי: אני יכול ללכת.

מיקי לוי: באתי להגן עליהם.

משה גפני: כן, להגן על המשטרה.

מנחם אליעזר מוזס: הם עושים עבודה נפלאה.

משה גפני: אל תיסחפו כולכם, גמרנו, די.

מנחם אליעזר מוזס: הסנכרון חסר כאן.

מנחם אליעזר מוזס: צריך סנכרון.

מנחם אליעזר מוזס: זה לא המשטרה במאה שערים, אל תחשוש.

משה גפני: די, די.

מנחם אליעזר מוזס: פעם מחיתי בכל העוצמה, ואני עוד הולך לעשות את זה.

משה גפני: די כבר.

משה גפני: זה לא הנושא.

מיכל רוזין: צר לי להיפרד משדולת מיקי לוי.

ישראל אייכלר: אני לא רוצה שיסירו את העניין.

ישראל אייכלר: אני רוצה להתמקד ביצירת מבנה, ולכן אנחנו צריכים את ועדת הכספים ואת משרד האוצר שהוא ממונה גם על מנהל מקרקעי ישראל.

ישראל אייכלר: גם במישור המידי לשים שם 50 דונם לחניית אוטובוסים בהר למטה, גם לעשות תכנית ממשלתית עם משרד התחבורה של כבישים נרחבים של ארבעה מסלולים לכל האזור, ורק זה יהיה הפתרון.

ישראל אייכלר: לדעתי, צריך לעשות את זה עכשיו ולא לחכות לל"ג בעומר הבא.

משה גפני: דן קדרון, אתה יכול בדקה?

משה גפני: אני חייב לסיים בגלל שיש מליאה.

<דן קדרון: תודה רבה, כבוד היושב-ראש, מנהל הוועדה, וחברי הכנסת מכובדי כולכם.

<דן קדרון: אני דן קדרון מ"תנו יד לחירש נכים למען נכים".

<דן קדרון: היינו בדיון בוועדת משנה לתחבורה ציבורית בנושא של מירון, ואני דיברתי שם ואמרתי שיש הציבור שלנו, ציבור הנכים.

<דן קדרון: הציבור הזה כבר קיבל עונש – פעם אחת הוא היה בריא, ונהיה נכה.

<דן קדרון: הרבה מהנכים הגיעו לשם, ואמרו להם שיחנו את הרכבים שלהם למטה ויעלו למעלה.

<דן קדרון: שאלתי את גברתי ממשרד התחבורה באותו דיון, ולא קיבלתי תשובה.

<יוסי שוינגר: עובדתית זה פשוט לא נכון.

<דן קדרון: קיבלנו הרבה מיילים, משה ואני - -

משה גפני: יוסי, אני אאפשר לך להגיב.

<דן קדרון: אמרו לכמה נכים לעלות לתחבורה הציבורית, אבל אי אפשר להתאים אותה לנכים במקום.

<דן קדרון: אני בטוח שבפעם הבאה כל הוועדה המכובדת הזאת עם היושב-ראש, מנהל הוועדה, וכל האנשים המכובדים פה – ציבור הנכים זה לא ציבור שאין מי שידאג לו.

<דן קדרון: זה ציבור שצריך לדאוג לו כי הוא מספיק מוגבל.

<דן קדרון: אני מודה לוועדה ולכולכם - -

משה גפני: תודה רבה.

<דן קדרון: צריך לדאוג לציבור הנכים.

משה גפני: מאה אחוז.

משה גפני: יוסי שוינגר, בבקשה.

<יוסי שוינגר: יש ואנים ואמבולנסים של עזר מציון.

<יוסי שוינגר: אין נכה אחד שמגיע לחניון ומופנה לתחבורה ציבורית.

<יוסי שוינגר: אני רוצה להיפגש עם הנכה הזה.

<יוסי שוינגר: אני נותן לך חצי שנה למצוא אותו.

ישראל אייכלר: אדוני היושב-ראש, אני חייב לציין שהשנה היה כשל משטרתי של עזר מציון.

ישראל אייכלר: הם הפסיקו את ההסעה, ונכים לא יכלו לעלות ולא לרדת במשך כמה שעות, ונשארו באמבולנסים.

משה גפני: תודה רבה.

משה גפני: אני מבקש לסכם את הדיון.

יואב בן צור: אני רוצה להגיד מילה.

משה גפני: סליחה, לא שמתי לב.

יואב בן צור: אני רוצה שבוועדה המיוחדת שיושב שר האוצר כולנו נתמוך חד-משמעית שמוזס יהיה חבר בוועדה.

מנחם אליעזר מוזס: להצביע, בבקשה.

אורי מקלב: בתור איש מקצוע, לא בתור נבחר ציבור.

מיקי לוי: משפט אחד, גפני.

משה גפני: אני אאפשר לך, אבל אנחנו חייבים לסיים.

מיקי לוי: הפעלת המשטרה – 2.5 מיליון שקלים כפול 5,000 איש זה כסף זול – אף אחד לא סופר את זה.

מיקי לוי: אם תספור את זה לאורך השנים תבין איזה בזבוז.

מיקי לוי: אפשר להקטין את כוחות המשטרה - - -

משה גפני: מה השאלה?

משה גפני: אתה רצית לומר משהו?

<יחיאל רוטמן: אני יחיאל, ועליתי למירון עם הבן שלי.

<יחיאל רוטמן: חזרתי במוצאי ההילולה.

<יחיאל רוטמן: התשתיות היו מצוינות.

<יחיאל רוטמן: היו אוטובוסים בשפע, ולצערי, להמשך דבריו של מר מקלב, היו יותר מדי שוטרים.

<יחיאל רוטמן: במקום סדרנים היו במקום שוטרים מג"בנים שהתעללו והתאכזרו בצורה איומה לציבור הנוסעים בלי שום סיבה.

<יחיאל רוטמן: הבן שלי קיבל דחיפה איומה, ועד היום הוא בטראומה מזה.

<יחיאל רוטמן: כל הדרך חזרה הוא בכה.

<יחיאל רוטמן: זה קרה בלי שום סיבה ובלי היגיון.

<יחיאל רוטמן: זה רק עשה עוד יותר כאוס ולחץ.

משה גפני: המשטרה תגיב על זה.

<יחיאל רוטמן: אני מבקש שזה לא יחזור על עצמו.

<יחיאל רוטמן: לדעתי, היו שם יותר מדי שוטרים.

<יחיאל רוטמן: יש סדרנים ואנשים אחרים - - -

מיקי לוי: - - -

משה גפני: תודה רבה.

משה גפני: המשטרה רוצה להגיב על זה או שאתם רוצים לבדוק את המקרה?

<מיכה טובול: אני לא יכול להגיב על המקרה הזה ספציפית.

<יחיאל רוטמן: זאת הייתה תופעה.

<יחיאל רוטמן: זה היה גם לפני ואחרי.

משה גפני: תודה רבה.

משה גפני: תעביר אלי את המקרה, ואני אעביר את זה למשטרה.

משה גפני: המשטרה תגיב.

משה גפני: אני רוצה לסכם את הדיון.

משה גפני: כל הנושא הזה הופך להיות סאגה בלתי מתקבלת על הדעת.

משה גפני: מדובר על אירוע תיירותי שכולם מודים שהוא השני בגודלו בישראל.

משה גפני: כולם מודים שאם היו משנים תשתיות לא היה צריך כל כך הרבה שוטרים, לא הייתה צריכה להיות כל כך הרבה היערכות, לא היה צריך שכל פעם תהיה ביקורת.

משה גפני: אתר הקבר של רבי שמעון בר-יוחאי הוא אתר תיירות כל השנה.

משה גפני: בל"ג בעומר זה אירוע מיוחד בגודלו מכיוון שזה היום של ההילולה של ר' שמעון בר-יוחאי.

משה גפני: אני נוסע למירון באמצע השנה בסתם יום של חול כשפה יש חופשה.

משה גפני: אני לוקח את המשפחה ונוסע.

משה גפני: האתר מלא כל הזמן, והכבישים מלאים כל הזמן.

משה גפני: אני כבר לא מדבר על הנושא הדתי – זה מביא כלכלה בריאה לגליל.

משה גפני: אנשים לוקחים צימרים, מקומות לינה, אנשים נמצאים שם, ואף אחד לא צריך להרגיש בעניין הזה.

משה גפני: אני לא רוצה להתבטא התבטאות לא פרלמנטרית.

משה גפני: אני נמצא פה הרבה שנים, וגם בוועדת הכספים אני נמצא לא מעט זמן.

משה גפני: אני מאשר הרבה מאוד כסף יחד עם החברים לכל מיני מקומות פחות מתוירים.

משה גפני: הרבה כסף.

משה גפני: אנחנו רואים גם את משרד התחבורה משקיע בפיתוח ומונע תאונות דרכים, וזה מצוין.

משה גפני: זה מאפשר הגעה ממקום למקום.

משה גפני: משום מה נעלם מהמפה של משרד התחבורה ושל משרד האוצר כל המקום הזה שנקרא מירון.

משה גפני: פשוט נעלם.

משה גפני: אני נוסע מאזור המרכז כל הזמן על ארבעה נתיבים, כבישים יפים שלא היה פעם.

משה גפני: גם כשאני נוסע לדרום זה קורה.

משה גפני: ופה עד שמגיעים לשם, ושם זה נעצר.

משה גפני: יש לי חשד שיש שרים שרוצים שזה יישאר ככה כדי שיוכלו לקנות חברי כנסת חרדים, שיוכלו לתת להם 4 מיליון שקל או 2 מיליון שקל כדי להביא עוד כמה שוטרים, ויוכלו לפרסם שהשר הזה היה בסדר.

משה גפני: אף שר לא בסדר בנושא ש למירון – לא ראש הממשלה, לא השרים – אף אחד לא אשם.

משה גפני: אם היה מגיע לשם זמר מארגנטינה כבר מזמן היו שם ארבעה נתיבים.

משה גפני: שלא יספרו לי סיפורים.

משה גפני: אין כסף לעניין הזה?

משה גפני: מה בדיוק הבעיה?

ישראל אייכלר: כשהגיע האפיפיור עקרו הר שלם.

משה גפני: אני לא נכנס לעניין הפנימי בתוך הר מירון.

משה גפני: יש שם הקדשות וכל מיני דברים.

משה גפני: אני רוצה את הפיתוח מסביב, ואני רוצה להתנתק מוועד מירון.

משה גפני: זה ועד שאני לא רוצה להגיד שהוא מושחת, אבל זה ועד שעושה אפליות לפי הנוחיות של היושב-ראש שם.

משה גפני: ואף אחד מכם לא מעז לדבר.

משה גפני: על אירוע לאומי מתעסקים בשטויות.

משה גפני: אי אפשר לקחת חניונים?

משה גפני: אי אפשר לעשות דברים לפחות באירועים הקיימים?

משה גפני: אלי באים ומספרים את הסיפורים, ואני אומר את זה.

משה גפני: אני מבקש שוועדת הכספים תחליט מה שדיברנו.

משה גפני: זה לא סוד.

משה גפני: דיברתי גם אצל ראש הממשלה וגם עם שר האוצר, שתקום ועדה בין-משרדית שתתוקצב כדי לפתור את הבעיות התשתיתיות שזה גם התחבורה, גם המסלולים, גם האתר וכל מה שנלווה לעניין בטרם יהיה אסון.

משה גפני: אני מציע ששר האוצר יהיה יושב-ראש הוועדה, של המטה הזה.

משה גפני: יהיה בו מנכ"ל משרד ראש הממשלה, מנכ"ל משרד האוצר, מנכ"ל המשרד לשירותי דת, מנכ"ל משרד הפנים, מנכ"ל משרד התחבורה, מנכ"ל משרד התיירות וארבעה אנשי ציבור שייצגו את הציבור.

משה גפני: זה יכול להיות חבר כנסת.

משה גפני: עוד נדבר על העניין הזה.

משה גפני: לא בטוח שזה אפשרי מכיוון שמדובר על מטה מבצע שהולך לכיוון של ביצוע, ומשנים את המסלולים של התחבורה; הכבישים יורחבו, וזה לא הרבה.

משה גפני: להביא תכנית.

משה גפני: אני מקבל את מה שאתה אומר, הרב שוינגר, שיכול להיות שצריך בכלל לשנות את ההגעה.

משה גפני: צריך, כמובן, להתייעץ איתכם ועם אחרים ועם כל מי שעוסק בעניין הזה.

משה גפני: יכול להיות שבין אנשי הציבור גם אתה צריך להיות.

משה גפני: אני לא יודע - -

מנחם אליעזר מוזס: יש תכנית.

משה גפני: יש תכנית, והיא לא מעניינת איש.

משה גפני: התכנית הזאת נעשתה כדי שאתה תאמר את זה כל הזמן.

משה גפני: איזה גוף סטטוטורי במדינת ישראל אישר את התכנית הזאת?

מיקי לוי: מי יבצע?

משה גפני: לא, מי אישר את זה?

ישראל אייכלר: לא היה שום דבר.

משה גפני: אין אישור, שלא יעבדו עלינו.

משה גפני: יש לי עוד הצעה.

משה גפני: אני קורא לחברי, חברי הכנסת הדתיים והחרדים, שעולים למירון כל הזמן – בואו נקבל החלטה שנפסיק להיות תמימים.

משה גפני: זה לא צריך להיות החלטה של ועדת הכספים, שלא יעבדו עלינו.

משה גפני: אנחנו יודעים איך מאשרים כבישים, אנחנו יודעים איך מאשרים תשתיות, אנחנו יודעים איך מאשרים תכניות במדינה מסודרת.

משה גפני: יש גופים סטטוטוריים שצריכים לקבל החלטות, לא דברים בעלמא.

משה גפני: נפסיק את הדבר הזה.

משה גפני: שר שלא ישתף פעולה עם המטה הזה לא יקבל תשבחות.

משה גפני: תפסיקו עם זה.

משה גפני: אני מקבל על עצמי להפסיק.

משה גפני: כל שר שיגיד שהוא הולך לתת 2 מיליון שקל או 6 מיליון שקל, אני אשאל אותו, מה עם המטה.

משה גפני: מה עם כל הפיתוח?

משה גפני: אגב, זה יעלה כסף, שלא תהיה טעות.

משה גפני: אנחנו מדברים פה על תכנית שעולה כסף.

משה גפני: אנחנו אישרנו הרבה מאוד כספים פי כמה וכמה על דברים פחות חשובים.

איתן ברושי: אבל זה צריך להיות לפני האירוע הבא.

משה גפני: נכון.

משה גפני: אני מדבר על עכשיו.

משה גפני: לא מקובל דבר כזה, אבל בכל זאת בשביל הטקס שבעניין, אני מבקש – אם מקובל עליכם, חברי הוועדה – להצביע שאנחנו דורשים מהממשלה להקים את המטה הזה.

משה גפני: מי בעד?

משה גפני: מי נגד?

משה גפני: מי נמנע?

משה גפני: בעד ההצעה – רוב

משה גפני: נמנעים – אין

משה גפני: ההצעה אושרה.

משה גפני: תודה רבה, הישיבה נעולה.